Okresná prokuratúra Nitra 
Damborského 1, 949 99 Nitra 1 	

Sp. zn. : 2 Pv 748/12/4403	Nitra, 4.12.2013
EEČ : 2-32-19-2013

U Z N E S E N I E

Trestná vec:	obvinený XXXXX 
Zločin:	Vydieranie podľa § 189 odsek 1, odsek 2 písmeno a, písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Nitra
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 24.12.2012 v čase okolo 12.20 hod. v byte na Štúrovej ulici 1436/28 v Nitre zo skrine nachádzajúcej sa na chodbe bytu vytiahol nôž s čepeľou dĺžky 21 cm, s ktorým sa oháňal a ohrozoval poškodenú XXXXX, poškodeného XXXXX a poškodenú XXXXX, pričom sa vyhrážal a hrozbou násilia nútil svoju sestru poškodenú XXXXX, ktorá stála pri vchodových dverách bytu, aby mu otvorila dvere, lebo že inak uvidí, nakoľko chcel ísť piť za kamarátmi, pričom poškodená XXXXX

lebo je trestné stíhanie neprípustné podľa § 9 odsek 1 písmeno d

Odôvodnenie:
Uznesením vyšetrovateľa PZ Odboru kriminálnej polície Okresného riaditeľstva Policajného zboru v Nitre pod ČVS: ORP-1756/OVK-NR-2012 zo dňa 24.12.2012 a následne uznesením  identickej spisovej značky zo dňa 25.12.2012 bolo vznesené obvinenie XXXXX za zločin vydierania podľa § 189 odsek 1, odsek 2 písmeno a), písmeno b)  Trestného zákona.
	XXXXX prokuratúry XXXXX dňa 08.08.2013 vydal uznesenie ktorým podľa § 214 odsek 1 Trestného poriadku postúpil trestnú vec obvineného XXXXX na prejednanie priestupku, pričom počas doručovania predmetného uznesenia bolo zistené, že obvinený XXXXX dňa 14.08.2013 zomrel. 
	Z rovnopisu úmrtného listu zapísaného v knihe úmrtí matričného úradu XXXXX zväzok 78, ročník 2013, strana 115, por. č. 961 zo dňa 28.11.2013 vyplýva, že obvinený XXXXX dňa 14.08.2013 zomrel v meste XXXXX.
Podľa § 189 odsek 1, odsek 2 písmeno a), písmeno b) Trestného zákona sa zločinu vydierania dopustí ten, kto iného násilím, hrozbou násilia alebo hrozbou inej ťažkej ujmy núti, aby niečo konal, opomenul alebo trpel, a čin spácha závažnejším spôsobom konania a na chránenej osobe.
	Podľa § 215 odsek 1 písmeno d) Trestného poriadku „prokurátor zastaví trestné stíhanie, ak je trestné stíhanie neprípustné podľa § 9.“
	Podľa § 9 odsek 1 písmeno d) Trestného poriadku „trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho.“
	Poukazujúc na ustanovenie § 215 odsek 1 písmeno d) Trestného poriadku došlo k splneniu taxatívne uvedených podmienok, pretože na základe predloženého listinného dôkazu, úmrtného listu zo dňa 28.11.2013 je zrejmé, že obvinený dňa 14.08.2013 zomrel. 
	Nakoľko v trestnom konaní nemožno pokračovať a trestné stíhanie musí byť zastavené  proti tomu, kto zomrel ako aj s poukazom na vyššie uvedené skutočnosti som rozhodol tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Eugen Cimmermann
prokurátor